
    545400 SIGHIŞOARA
Str. Muzeului nr. 7, Tel./Fax 0265 - 771278

H O T Ă R Â R E A   NR. 252
                                                           din 29 noiembrie 2018
       privind  însuşirea unor documentaţii topo – cadastrale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.746/08.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere documentaţia topo - cadastrală de primă înscriere a imobilelor situate în extravilanul Municipiului Sighișoara, în trupul de hotar ,,Soromicleaˮ, și anume: 

♦ imobilul de natură pod beton, în suprafață de 52 mp., peste pârâul Cetății, la intersecția drumurilor DE 515 și DE 1210, cu elementele de identificare HC 936, înscris în anexa nr. 4 – Inventarul bunurilor care aparțin domeniului public al municipiului Sighișoara, la poz. 148, sub denumirea poduri, la Hotărârea Guvernului nr. 964, publicată în Monitorul Oficial al României, Partea I, nr. 686 bis din 17 septembrie 2002;

♦ imobilul de natură teren extravilan cu categoria de folosință drum, cu elementele de identificare DE 515 (1554 mp.) și DE 1210 (1926 mp.), care deservește podul HC 936, în suprafață totală de 3532 mp., care va face obiectul intabulării provizorii în favoarea Municipiului Sighișoara – domeniul public;
Având în vedere documentația topo – cadastrală de dezlipire imobil de natură teren intravilan, înscris în C.F. nr. 58234 Sighișoara, sub nr. cadastral 58234, cu categoria de folosință curți – construcții, în suprafață de 8421 mp., proprietatea Municipiului Sighișoara – domeniul public, în două loturi noi;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Având în vedere Raportul de Specialitate comun al Arhitectului Șef și al Direcţiei Administrarea Patrimoniului, înregistrat cu nr. 31.745/08.11.2018, prin care se propun spre însuşire documentaţii topo - cadastrale cu privire la imobilele menţionate mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art. 115 (1) lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E :
Art. 1. Se însușește documentaţia topo - cadastrală de prima înscriere a imobilelor situate în extravilanul Municipiului Sighișoara, în trupul de hotar ,,Soromicleaˮ, anexa 1 la prezenta hotărâre, după cum urmează:

(1) imobilul de natură pod beton, în suprafață de 52 mp., peste pârâul Cetății, la intersecția drumurilor DE 515 și DE 1210, cu elementele de identificare HC 936, înscris în anexa nr. 4 – Inventarul bunurilor care aparțin domeniului public al municipiului Sighișoara, la poz. 148, sub denumirea poduri, la Hotărârea Guvernului nr. 964, publicată în Monitorul Oficial al României, Partea I, nr. 686 bis din 17 septembrie 2002;

(2) imobilul de natură teren extravilan cu categoria de folosință drum, cu elementele de identificare DE 515 (1554 mp.) și DE 1210 (1926 mp.), care deservește podul HC 936, în suprafață totală de 3532 mp.

Art. 2. Se aprobă înscrierea imobilelor menționate la art. 1 din prezenta hotărâre, astfel:
(1) imobilul de natură pod beton, în favoarea Municipiului Sighișoara – domeniul public;

(2) imobilul de natură teren extravilan cu categoria de folosință drum, va face obiectul intabulării provizorii în favoarea Municipiului Sighișoara – domeniul public.
Art. 3. Se însușește documentaţia topo - cadastrală de dezlipire imobil de natură teren intravilan, înscris în C.F. nr. 58234 Sighișoara, sub nr. cadastral 58234, cu categoria de folosință curți – construcții, în suprafață de 8421 mp., proprietatea publică a Municipiului Sighișoara, în două loturi noi, anexa 2 la prezenta hotărâre.

Art. 4. Se aprobă dezlipire imobil de natură teren intravilan, înscris în C.F. nr. 58234 Sighișoara, sub nr. cadastral 58234, cu categoria de folosință curți – construcții, în suprafață de 8421 mp., proprietatea publică a Municipiului Sighișoara, în două loturi noi, astfel:

· lotul nr. 1, teren intravilan cu suprafața de 152 mp., cu categoria de folosință curți – construcții și
· lotul nr. 2, teren intravilan cu suprafața de 8.269 mp., cu categoria de folosință curți – construcții, 
conform documentației topo – cadastrale însușite prin art. 3 din prezenta hotărâre.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului și Biroul Buget, Contabilitate, Salarizare - Direcţia Economică din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  3 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  3 ex. Biroul Public de Cadastru și Agricultură.
  14 ex.
  C.A.B.
